

**Hodnotenie vízie, poslania a cieľov poskytovaných sociálnych služieb v DSS a ŠZ za obdobie júl – december 2022**

***Strategická vízia zariadenia***

Našou hlavnou víziou je deinštitucionalizácia (DI), prechod z aktuálnych inštitucionálnych sociálnych služieb na komunitné služby v prirodzenom sociálnom prostredí, ktoré zabezpečuje jednotlivcom nezávislý život, aktivitu a sociálnu participáciu (dlhoročná vízia aj na 50 rokov). Súčasťou bude aj sprevádzanie našich klientov tak, aby sa každý z nich s našou odbornou aj ľudskou pomocou a podporou aktívne dopracoval k vrcholu svojich možností a zaradil sa do bežného života. Bežný život je myslený ako komunitné služby v domčekoch, v bytoch alebo aj v rámci inštitúcie, ale v menších skupinách pričom ide hlavne o ich aktivizáciu,

K  strategickej vízii by mali byť v zmysle štandardov vypracované ciele na dlhšie obdobie, ktoré by sa v rámci roka mali hodnotiť minimálne dvakrát.

* **V oblasti kvality sociálnych služieb:**

1. **Zmena postojov a myslenia všetkých, ktorých sa proces týka, takže kvalitatívne iný prístup nielen tých, ktorí budú realizátormi, ale aj tých, ktorí budú adresátmi sociálnych služieb. V zariadeniach - vytvorenie dostatočnej schopnosti adaptácie na nové podmienky života a spoločenské vzťahy.**

Hlavný dôraz kladieme na našich prijímateľov sociálnych služieb, aby im boli poskytované také služby, aby svojim rozsahom, formou a spôsobom umožnili realizovať ich základné ľudské práva a slobody, zachovávajúc ich ľudskú dôstojnosť, aktivizovať a posilňovať sebestačnosť a zabrániť ich sociálnemu vylúčeniu, ba naopak podporiť ich začlenenie do spoločnosti.

V rámci národného projektu Podpora sociálneho začlenenie pre vybrané skupiny osôb so zdravotným postihnutím sme začali spoluprácu s Agentúrou podporovaného zamestnávania TENENET o.z., ktorá je poverená úlohou organizovať služby podpory reintegrácie na trhu práce ohrozených skupín, ktorým sa poskytuje pomoc v zmysle ustanovení zákona o službách zamestnanosti v súlade so Schémou pomoci de minimins. APZ TENENET sa zmluvne zaviazala zabezpečiť individualizovanú formu podpory, poradenstva a nástrojov z profilácie za účelom vstupu neaktívnych osôb na trh práce poskytovať odborné poradenstvo zamerané na podporu a pomoc pri hľadaní a získavaní zamestnania našich 10 prijímateľov sociálnej služby. Odborná zamestnankyňa o.z. TENENET zisťuje na pravidelných týždenných stretnutiach osobnostné predpoklady, schopnosti, zručnosti a zhodnotenie kompetencii, vrátene diagnostiky a rozpoznávania prekážok ich vstupu na trh práce.

**2. Informovať našich prijímateľov o ďalších možnostiach smerujúcich k skvalitneniu ich života.**

**- spôsob realizácie – interné predpisy (okrem domáceho poriadku, ktorý máme v náhradnom komunikačnom systéme) je potrebné spracovať v obrázkovej forme napr. ako sa uzatvára zmluva s klientom, ako sa vypovedá zmluva, aké sú ponuky sociálnej rehabilitácie, celý mechanizmus sociálneho poradenstva.**

Každú zmenu legislatívy máme zapracovanú v Interných postupoch. Rovnako po každom odbornom vzdelávaní, na ktorom sa pravidelne zúčastňujú hlavne odborní zamestnanci. Poznatky a výstupy zo vzdelávania zapracovávame do interných poriadkov a postupov a sú ihneď v platnosti.

V novembri prebehli komunálne a župné voľby, informácie o voľbách boli podané našim klientom včas, prostredníctvom písomného oznámenia. Boli podané v ústnej zrozumiteľnej forme a aj v ľahko čitateľnom texte. Na pravidelných komunitách sa tím líderky a inštruktori sociálnej rehabilitácie venovali informáciám o voľbách náležitú pozornosť a snažili sa klientom vysvetliť, že všetci máme právo voliť a vyjadriť svoj názor a postoj. Voliť bolo umožnené vo volebnej miestnosti na Obecnom úrade v Batizovciach a pre klientov s vyššou mierou podpory sme zabezpečili volebnú miestnosť priamo v zariadení s prenosnou urnou. Svoju občiansku povinnosť si splnilo 38 klientov.

**3. Udržiavanie a ďalší rozvoj kvality sociálnych služieb vychádzajúci z potrieb prijímateľov a dosahovanie tým najlepších výsledkov v štandardoch.**

**- spôsob realizácie – mapovať, rozšíriť sieť inštitúcií spolupracujúcich pri uzatváraní rozličných príležitostí pre ľudí s postihnutím – hlavne voľnočasové aktivity a zamestnávanie. Zriadiť u nás týždennú formu aj pre DSS, nielen pre ŠZ, neskôr aj ambulantnú službu. Znížiť kapacitu v DSS zo 78 klientov na 60, týmto znížiť aj počet klientov na oddeleniach a pokračovať v debarierizácii.**

V druhom polroku sme pokračovali v aktivitách, ktoré organizujeme pre našich klientov.

**Uskutočnené akcie mimo zariadenia**:

* púť na Mariánsku horu, ktorú každoročne organizujeme na sviatok Panej Márii začiatkom júla.
* Výstava obrazov v galérii v Liptovskom Mikuláši UMEANO, kde naši prijímatelia pri otvorení výstavy odprezentovali svoju tvorbu. Výstava sa stretla s veľmi pozitívnym ohlasom.
* Zmrzlinové popoludnie.
* Pokračovala návšteva knižnice v Poprade so sprievodným kultúrnym programom.
* Návšteva útulku pre zvieratá v Poprade-Veľkej.
* Individuálna oslava narodenín v cukrárni v Poprade.
* Deň Partnerstva v Hodkovciach spojený so športovo zábavnými súťažami a predajom výrobkov našich prijímateľov.
* Ukončenie Pentangovej ligy, naši prijímatelia skončili celkovo na treťom mieste.
* Vianočný jarmok pre zamestnancov f. Whirlpool v Poprade – Matejovciach.
* Vianočný jarmok v obci pri príležitosti sviatku svätého Mikuláša.

**Aktivity v zariadení:**

Viacero z plánovaných akcii v areáli zariadenia, sme museli zmeniť prípadne aktuálne improvizovať z dôvodu veľkej rekonštrukcie strechy na budove Kaštieľ, z dôvodu bezpečnosti klientov. Akcie sme organizovali mimo zariadenia, veľký dôraz sa kládol na pravidelné vychádzky do obce, či už jednotlivo alebo v menších skupinkách.

* Pravidelné kresťanské stretnutí pri hudbe a duchovnom slove,
* V rámci Dňa zeme úprava a čistenie celého areálu.
* Workshop Zdravotná výchova a základy prvej pomoci.
* Kvíz Múdra sova.
* Vychádzka do obce v popoludňajších hodinách s posedím na vianočnom punči.
* Individuálne podľa záujmu : Vianočný Poprad.
* Mikuláš v zariadení.
* Kultúrny program študentov Polytechnickej školy Jána Antonína Baťu zo Svitu.
* Pravidelný kolkársky turnaj.
* Pečenie vianočných oplátok.
* Človeče nehnevaj sa – nová súťaž pre trojčlenné družstva z každého oddelenia.
* Koľko lásky sa zmestí do krabičky od topánok - darčeky pre každého klienta.
* Vianočná pošta 2022.
* Vystúpenie skupiny Mince vo fontáne – piesne a koledy.
* Čajové pečivo od OZ Harmónia Liptovská Teplička.
* Spoločná štedrovečerná večera.
* Stolnotenisový vianočný turnaj v obci.

**4. Rozšírenie a zapájanie maximálneho počtu prijímateľov do aktivít sociálnej rehabilitácie, osvojovať si pracovné návyky, zručnosti, zvýšiť mieru rozhodovania sa a samostatnosti a tým zvyšovať aj kvalitu. V tejto oblasti musíme prehodnotiť každého klienta a jeho schopnosti, preorganizovať systém sociálnej rehabilitácie (klubov), činností skupín a klientov viac aktivizovať.**

Okrem pravidelných klubov, v ktorých aktívne pracujú naši klienti:

* Klub činnostných aktivít
* Klub prác s textilom a varenia, pečenia
* Klub výroby upomienkových darčekov
* Klub keramickej tvorivosti
* Klub výtvarných aktivít,
* Klub prác v záhrade a s prírodným materiálom, výroba šperkov,

Koncom leta sme ukončili činnosť arteterapeutického výtvarného ateliéru z dôvodu ukončenia pracovného pomeru odborného zamestnanca, avšak na druhej strane máme pripravený nový Klub, ktorého činnosť bude zameraná na umelecko-dramatické kompozície, pohybové aktivity a liečebnú telesnú výchovu.

Z dôvodu rekonštrukcie strechy Kaštieľa sa v druhom polroku nevyužívala multisenzorická miestnosť Snoezelen.

.

* **V oblasti stravovania:**

**Vytvoriť možnosti pre výber z dvoch jedál, pričom jedno jedlo bude spĺňať podmienky moderného racionálneho stravovania napr. delená strava, prípadne obmedziť sladké jedlá, znížiť dávky tukov, zvýšiť dávky ovocia, zeleniny, zeleninových šalátov ako náhrada cestovinových, múčnych a ryžových príloh.**

**- spôsob realizácie : je potrebné zaviesť ilustráciu jedálneho lístka, aby si prijímateľ mohol jednoduchšie predstaviť pripravované jedlo.**

Dokončili sme obrázkový katalóg jedál a doplnili aj obrázkovú formu, aby si klienti vedeli lepšie vizuálne predstaviť názov jedla v jedálnom lístku. Takto pripravené nafotené jedlo je zavesené na magnetickej tabuli, táto novinka sa stretla s veľkým záujmom.

Dokúpili sme sklenené misky na nátierky, čim sme zabezpečili, aby klienti participovali na príprave a kultúre stolovania, taktiež boli dokúpené nové taniere, mikrovlnka, mixér na kašovitú stravu.

* **Pokračovať v odstraňovaní bariér voči majoritnej spoločnosti:**

**účasť prijímateľov na kultúrnych, športových podujatiach mimo zariadenia, vytváranie rozličných možností aktivít, aby iní ľudia prišli k nám do zariadenia napr. Deň otvorených dverí, Deň európskeho kultúrneho dedičstva a pod., workshopy, spolupráca so ZŠ a MŠ, výroba buletínov, spracovanie histórie, webová stránka a pod.**

Základné informácie o poskytovaní sociálnej služby sme spracovali do informačného letáka, aby sme podali čo najviac informácií o živote, fungovaní a o odborných a obslužných činnostiach v našom zariadení.

**Počas 2. polroka nás sponzorsky podporili:**

**Finančne,** pre potreby klientov:

1. p. Martin Bartoš
2. f. KIMBERLY-CLARK s.r.o.

**Materiálne:**

1. SANITAS Svit – Kyslíkový koncentrátor.
2. ala Palla s.r.o. Pezinok – kozmetika.
3. OZ Harmónia – Liptovská Teplička – vianočné čajové pečivo.
4. Whirlpool Poprad – Matejovce – automatická práčka.
5. Nadácia Chemosvit – tašky a obalový materiál.

* **Vytváranie podmienok na zamestnávanie klientov:**

V tejto oblasti sa nám podarilo nadviazať spoluprácu s novo vzniknutou Agentúrou podporovaného zamestnávania, s cieľom, aby sa naši klienti uplatnili aj na trhu práce. Vedieme ich k aktivizácii a pomáhame rozvíjať ich samostatnosť, sebaobslužné činnosti a aktivity v kluboch.

Podarilo sa nám v rámci aktivizácie zapojiť 3 klientov s najnižšou mierou podpory na výpomoc na vrátnici. V popoludňajších hodinách a počas soboty a nedele vykonávajú prácu informátora pri návštevách klientov, za úzkej spolupráce so zamestnancami úseku odborných činností, ktorí majú v daný deň službu na ambulancii resp. na oddeleniach.

* **Oblasť vzdelávania zamestnancov:**

**celý profesijný štandard rozčleniť do jednotlivých cieľov, každý zamestnanec by mal mať plán vzdelávania.**

**V rámci supervízie vyberať žiadúce ciele a témy supervízie, plánovať stretnutia, zabezpečiť supervíziu aj pre úsek ekonomiky, vnútornej prevádzky a stravovania. Hlavne hľadať možnosti na získavanie finančných prostriedkov prostredníctvom grantov, projektov, nadácií.**

Profesijný štandard vzdelávania s cieľom pripraviť plán pre každého zamestnanca sme zatiaľ nezačali realizovať. Úmyslom vzdelávania je priebežné udržiavanie, zdokonaľovanie a dopĺňanie požadovaných vedomostí a schopností potrebných na vykonávanie pracovných činností v oblasti sociálnych služieb a zároveň prehlbovanie kvalifikácie odborných zamestnancov. Kladieme veľký dôraz na časový rozsah, snažíme sa teoretické vedomosti, čo najskôr zapracovať do praxe, hlavne ak ide o skúsenosti týkajúce sa klientov s vysokou mierou podpory, napr. pri individuálnom plánovaní.

. V procese Deinštitucionalizácie, sme sa zameriavali hlavne na vzdelávania:

1. Podporné technológie pri aktivizácii a zamestnávaní osôb so zdravotným postihnutím,
2. Ľudské práva a slobody v sociálnych službách,
3. Rozvoj komunikačných zručností pre podporu sociálneho začlenenia ľudí s PAS,
4. Dôstojnosť zmysluplnosť a inakosť v modernej spoločnosti.

Zúčastnili sme sa aj odbornej konferencie SocioFóra, ktorej cieľom bolo formulovanie princípov a zásad, na ktorých by mala stáť pripravovaná reforma financovania sociálnych služieb. Zároveň sme sa oboznámili s novým Zákonom o inšpekcii v sociálnych veciach a o prioritách nových eurofondov a plánu obnovy a odolnosti.

Pokračovali sme v spolupráci s požiarnou techničkou na  cvičných poplachoch na jednotlivých oddeleniach. O ich realizácii neboli oboznámení klienti, aby sme si nacvičili modelovú situáciu a improvizáciu v krízovej situácii.

Všetci zamestnanci zariadenia absolvovali aj pravidelnú supervíziu, pre zlepšenie duševného zdravia a psychohygieny sme mali naďalej k dispozícii aj 2 psychológov z intervenčného tímu MPSVaR.

Batizovce, január 2023

Vypracovala: Mgr. Anna Nemcová, vedúca ÚOČ

Schválila: PhDr. Katarína Bolisegová, riaditeľka